Lars-Peter Ringbom

Lars-Peter Vilhelm Ringbom (10. helmikuuta 1929 Turku – 13. kesäkuuta 2009 Helsinki) oli Yle TV1:n ohjelmapäällikkö, joka työskenteli Yleisradion palveluksessa lähes 40 vuotta.    

Lars-Peter Ringbomin vanhemmat olivat professori Lars-Ivar Ringbom ja Olga Sofia Frigren ja puoliso vuodesta 1953 Stina Gunnel Jansson. Kirjailija ja kääntäjä Henrika Ringbom on heidän tyttärensä; taidehistorioitsija Sixten Ringbom oli Lars-Peter Ringbomin veli. Lars-Peter Ringbom tuli ylioppilaaksi 1948 ja valmistui filosofian kandidaatiksi 1953. Hän oli Yleisradion ruotsinkielisten ohjelmien ohjelmatoimittaja  1954–1961, ruotsinkielisen esitelmäosaston vt. päällikkö 1961–1962, ruotsinkielisten TV-ohjelmien päällikkö 1962–1969 ja TV1:n kulttuuri- ja tieto-ohjelmista vastaava ohjelmapäällikkö ja ohjelmajohtajan varamies 1970–1992. Finsk Tidskrift -aikakauskirjan Helsingin-toimittajana Ringbom työskenteli 1958–1967.

Lähteet

Aiheesta muualla
 Edelmann, Joan – Kiuru, Sakari: Lars-Peter Ringbom. Svenska folkskolans vänners kalender, 124 (2010), s. 89–90.

Suomalaiset radiotoimittajat
Suomalaiset televisiotoimittajat
Suomalaiset toimittajat
Ylen henkilöstö
Vuonna 1929 syntyneet
Vuonna 2009 kuolleet